Egidijus Bieliūnas

Egidijus Bieliūnas (g. 1950 m. gruodžio 13 d. Panevėžyje) – teisininkas, teisėtyrininkas penalistas ir kriminologas, LR Konstitucinio Teismo teisėjas, Vilniaus universiteto (VU) docentas, diplomatas, buvęs Lietuvos Aukščiausiojo Teismo (LAT) Baudžiamųjų bylų skyriaus teisėjas.

 Biografija 

1973 m. VU Teisės fakultete baigė teisę, įgijo teisininko kvalifikaciją. 1978 m. lapkričio 24 d. Maskvos M. Lomonosovo valstybiniame universitete apgynė teisės mokslų kandidato disertaciją tema „Nusikalstamumas ir jo priežastys buržuazinėje Lietuvoje“Lietuvos mokslo potencialas  (Egidijus Bieliūnas). Socialinių mokslų (teisės krypties) daktaras.

1969-1974 m. VU Teisės fakulteto kriminalistikos laboratorijos technikas, 1977-1989 m. VU Teisės fakulteto Baudžiamosios teisės katedros asistentas, vyr. dėstytojas, docentasSeimo nutarimo "Dėl E. Bieliūno skyrimo Lietuvos Aukščiausiojo Teismo teisėju" projekto PRIEDAS.

1977–1992, 2003–2004 m. VU TF Baudžiamosios teisės katedros asistentas, vyr. dėstytojas, nuo 1984 m. docentas (laipsnis ir vardas nostrifikuoti 1994 m.). 1990–1992 m. Lietuvos Respublikos Aukščiausiosios Tarybos (Atkuriamojo Seimo) Juridinio skyriaus vyr. konsultantas, referentas, 1992–1996 m. ėjo konsulo ir patarėjo pareigas Lietuvos Respublikos ambasadose Briuselyje (Belgija) ir Paryžiuje (Prancūzija), 1994–1996 m. LR ambasados Prancūzijoje patarėjas, 1996–1999 m. Europos žmogaus teisių komisijos (dab. EŽTT) narys, nuo 1999 m. kovo mėn. iki 2011 m. Lietuvos Aukščiausiojo Teismo teisėjas.Egidijus Bieliūnas  (LAT informacija) Nuo 2011 m. kovo 15 d. LR Konstitucinio Teismo teisėjas (kandidatūrą LR Seimui skirti 2010 m. gruodžio 10 d. teikė Prezidentė Dalia Grybauskaitė, baigiantis KT teisėjų A. Abramavičiaus, K. Lapinsko ir Z. Namavičiaus kadencijai)Seimo inf.. Europos Sąjungos Bendrojo Teismo teisėjas nuo 2013 m. rugsėjo 16 d. (Europos Sąjungos Bendrojo Teismo informacija). 

Vedęs. Žmona Aldona-Marija Bieliūnienė (g. 1948 m.). Sūnus Martynas (g. 1973 m.). Dukra Ieva (g. 1983 m.).

Šaltiniai 

Kategorija:LR Konstitucinio Teismo teisėjai
Kategorija:Lietuvos Aukščiausiojo Teismo teisėjai
Kategorija:Baudžiamųjų bylų teisėjai
Kategorija:Lietuvos penalistai
Kategorija:Lietuvos kriminologai
Kategorija:Lietuvos konsulai
Kategorija:Lietuvos diplomatai
Kategorija:Tarptautiniai teisėjai iš Lietuvos